Mbori

Mbori arba Mboli, Mbali – protėvis ir demiurgas azandžių, gyvenančių šiaurės rytinėje Kongo Demokratinėje Respublikoje, pietvakarinėje Pietų Sudano dalyje bei Centrinės Afrikos Respublikoje, mitologijoje.

Tikėta, kad Mbori sukūrė pasaulį, visa, kas egzistuoja. Mbori buveinėmis laikytos upių ištakos, kai kada buvo manoma, kad jis gyvenąs po žeme. Atsakomybė už vaiko gimimą buvo priskiriama arba Mbori, arba mirusiųjų dvasioms. Teigiama, kad kai kurie žmonės nešiodavo itin ilgus plaukus, kuriuos vadindavo Mbori dovana.Ethnographic Survey of Africa; East Central Africa, 9–13, International African institute, 1953, p. 18. Miręs vadas vadintas „mūsų Mbori“.

Šios dievybės funkcijos, jos ryšys su dvasiomis nėra aiškiai apibrėžti. Britų antropologo Edward Evan Evans-Pritchard teigimu, Mbori azandžių gyvenime didesnės reikšmės neturėjo. Nebuvo nei Mbori skirtų kulto vietų, šventviečių, nei jo žynių. Mbori iš esmės nėra siejamas ir su kokiomis nors apeigomis (žinoma tik viena retai ir nereguliariai atliekama ceremonija).Ethnographic Survey of Africa; East Central Africa, 9–13, International African institute, 1953, p. 95. 

Misionieriai žodžiu Mbori įvardijo krikščionių Dievą.Graham Harvey. Indigenous Religions: A Companion, Bloomsbury Publishing, 2000, p. 119–120.

 Šaltiniai 

Kategorija:Afrikos tautų mitologija